Oksalidacoj

La oksalidacoj () estas planta familio el la dukotiledonaj angiospermoj. Tiu familio apartenas al la ordo oksalidaloj (Oxalidales). Ĝi enhavas 6 ĝis 8 genrojn kaj ĉirkaŭ 600 speciojn. Ĝia tipa genro estas oksalidooksalido en PIV ĉe vortaro.net.

La plimulto de la specioj kreskas en la tropiko aŭ subtropiko, ilia folio estas karakterize - triope, kvarope - kunmetita. Ili ne havas stipulojn. la folieroj moviĝas depende de la lumo, okaze de lummanko, la folieroj kunfermiĝas kaj subenkliniĝas. La aktinomorfaj folioj estas kvinrondaj kaj kvinmembraj po rondoj. La stigmoj staras libere, la stamenoj en du rondoj.

La en kvinĉambreta ovario havas meze koloneton. La frukto estas kapsulo aŭ bero kun multaj grajnoj. La kapsulo malfermiĝas stelforme, ĉar la kapsuleroj ne defalas. La tigo de la planton entenas kristalojn de kalcia oksalato pro kio ili havas acidetan guston.

 Taksonomio 
Laŭ World Flora Online kaj The Plant List (1 jun. 2020)Oxalidaceae ĉe World Flora Online, jen ĉi-sube la listo de la akceptitaj taksonoj, kaj ties Esperantaj nomojListo de plantoj baza ĉe Google Sheets:

 Angiospermae - angiospermoj
 Oxalidales Bercht. & J.Presl - oksalidaloj
 Oxalidaceae R.Br. - oksalidacoj
 Averrhoa L. - averooaveroo en PIV ĉe vortaro.net
 Biophytum DC. - biofito
 Dapania Korth. - dapanio
 Lotoxalis Small - lotoksalido*
 Oxalis L. - oksalido
 Sarcotheca Blume - sarkoteko
 Sassia Molina - sasio
 Xanthoxalis Small - ksantoksalido*

*genro akceptita en TPL sed ne en WFO, kiu tamen akceptas ĝiajn speciojn.

 Kelkaj genroj 
 Oksalido () estas genro el oksalidacoj, kun plurcentoj da unujaraj herbospecioj. La plej konataj specioj havas trifingrajn foliojn, dum aliaj havas kunmetitejn foliojn kun ĝis 25 folierojn. La folioj estas senlimbaj, la floroj estas simetriaj, kvinnombraj, starante unuope aŭ en umbelecaj infloreskoj kaj kun dehiskaj kapsuloj, el kiuj la semoj estas ĵetataj.

 Manĝado 
La junaj folioj kaj tigoj manĝeblas en salato au (mallonge) kuirita. Ankaŭ la radiko manĝeblas, ĝi havas guston de terpomo. Ne manĝu tro grandkvante pro la okzala acido.

 Bildaro 

 Vidu ankaŭ 

 Okzalo
 Trifolio
 Tubera oksalido

 Referencoj 

Kategorio:Magnoliofitoj
Kategorio:Oksalidacoj
Kategorio:Plantofamilioj